ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ടെലികോം റെഗുലേറ്ററി അതോറിറ്റിയുടെ രജത ജൂബിലി ആഘോഷങ്ങളെ പ്രധാനമന്ത്രി ഈ മാസം 17 ന് അഭിസംബോധന ചെയ്യും
ഇന്ത്യൻ വ്യവസായത്തെയും സ്റ്റാർട്ടപ്പുകളേയും അവരുടെ ഉൽപ്പന്നങ്ങൾ, പ്രോട്ടോടൈപ്പുകൾ, സൊല്യൂഷനുകൾ, അൽഗോരിതങ്ങൾ എന്നിവയെ 5ജി -യിലും അടുത്ത തലമുറ സാങ്കേതികവിദ്യകളിലും സാധൂകരിക്കാൻ സഹായിക്കുന്ന 5 ജി ടെസ്റ്റ് ബെഡ് പ്രധാനമന്ത്രി അവതരിപ്പിക്കും
ടെലികോം റെഗുലേറ്ററി അതോറിറ്റി ഓഫ് ഇന്ത്യ യുടെ രജത ജൂബിലി ആഘോഷങ്ങളെ പ്രധാനമന്ത്രി ഈ മാസം 17 ന് രാവിലെ 11 മണിക് വിഡിയോകോൺഫെറെൻസിലൂടെ അഭിസംബോധന ചെയ്യും . ആഘോഷങ്ങളുടെ സ്മരണാർത്ഥം ഒരു തപാൽ സ്റ്റാമ്പും പ്രധാനമന്ത്രി പ്രകാശനം ചെയ്യും .
പരിപാടിയിൽ, ഐഐടി മദ്രാസിന്റെ നേതൃത്വത്തിലുള്ള മൊത്തം എട്ട് സ്ഥാപനങ്ങൾ ചേർന്ന് ഒരു മൾട്ടി ഇൻസ്റ്റിറ്റ്യൂട്ട് സഹകരണ പദ്ധതിയായി വികസിപ്പിച്ചെടുത്ത 5G ടെസ്റ്റ് ബെഡും പ്രധാനമന്ത്രി ഉദ്ഘാടനം ചെയ്യും. ഐഐടി ഡൽഹി, ഐഐടി ഹൈദരാബാദ്, ഐഐടി ബോംബെ, ഐഐടി കാൺപൂർ, ഐഐഎസ്സി ബാംഗ്ലൂർ, സൊസൈറ്റി ഫോർ അപ്ലൈഡ് മൈക്രോവേവ് ഇലക്ട്രോണിക്സ് എഞ്ചിനീയറിംഗ് & റിസർച്ച് , സെന്റർ ഓഫ് എക്സലൻസ് ഇൻ വയർലെസ് ടെക്നോളജി എന്നിവയാണ് പദ്ധതിയിൽ പങ്കെടുത്ത മറ്റ് സ്ഥാപനങ്ങൾ. 220 കോടി രൂപ ചെലവിലാണ് പദ്ധതി വികസിപ്പിച്ചിരിക്കുന്നത്. ഇന്ത്യൻ വ്യവസായത്തിനും സ്റ്റാർട്ടപ്പുകൾക്കും പിന്തുണ നൽകുന്ന ഒരു ആവാസ വ്യവസ്ഥ ടെസ്റ്റ് ബെഡ് പ്രാപ്തമാക്കും. അത് അവരുടെ ഉൽപ്പന്നങ്ങൾ, പ്രോട്ടോടൈപ്പുകൾ, സൊല്യൂഷനുകൾ, അൽഗോരിതങ്ങൾ എന്നിവ 5G-യിലും അടുത്ത തലമുറ സാങ്കേതികവിദ്യകളിലും സാധൂകരിക്കാൻ സഹായിക്കും.
1997-ലെ ടെലികോം റെഗുലേറ്ററി അതോറിറ്റി ഓഫ് ഇന്ത്യ നിയമപ്രകാരമാണ് ട്രായ് സ്ഥാപിതമായത്.
പ്രധാനമന്ത്രിയുടെ ഓഫീസ്
ഡല്ഹി തീപിടിത്തത്തിലെ ജീവഹാനിയിൽ പ്രധാനമന്ത്രി അനുശോചിച്ചു
പി എം എന് ആര് എഫില് നിന്ന് ധനസഹായം പ്രഖ്യാപിച്ചു
ഡല്ഹിയിലുണ്ടായ തീപിടിത്തത്തില് ജീവഹാനി സംഭവിച്ചതില് പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
തീപിടിത്തത്തില് മരിച്ചവരുടെ അടുത്ത ബന്ധുക്കള്ക്ക് 2 ലക്ഷം രൂപയും സംഭവത്തില് പരിക്കേറ്റവര്ക്ക് 50,000 രൂപയും പ്രധാനമന്ത്രിയുടെ ദേശീയ ദുരിതാശ്വാസ നിധിയില് നിന്ന് പ്രധാനമന്ത്രി സഹായധനം പ്രഖ്യാപിച്ചിട്ടുണ്ട്.
പ്രധാനമന്ത്രി ട്വീറ്റ് ചെയ്തു ;
'ഡല്ഹിയിലുണ്ടായ ദാരുണമായ തീപിടുത്തത്തില് ജീവന് നഷ്ടപ്പെട്ടതില് അഗാധമായ ദുഃഖമുണ്ട്. എന്റെ ചിന്തകള് ദുഃഖിതരായ കുടുംബങ്ങള്ക്കൊപ്പമാണ്. പരിക്കേറ്റവര് വേഗം സുഖം പ്രാപിക്കട്ടെ.'
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
'ഡല്ഹിയിലെ തീപിടിത്തത്തില് ജീവന് നഷ്ടപ്പെട്ടവരുടെ അടുത്ത ബന്ധുക്കള്ക്ക് പി എം എന് ആര് എഫില് നിന്ന് 2 ലക്ഷം രൂപയും, പരിക്കേറ്റവര്ക്ക് 50,000 രൂപയും നല്കും : പ്രധാനമന്ത്രി നരേന്ദ്ര മോദി.
--ND--
\
(
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 184.12 കോടിയിലധികം വാക്സിന് ഡോസുകള്
ഉപയോഗിക്കാത്ത 16.45 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,84,12,85,555
ബാക്കിയുള്ളത്
16,45,41,016
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 184.12 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 16.45 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/ കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(--ND --
സാംസ്കാരിക മന്ത്രാലയം
വന്ദേ ഭാരതം ഫൈനൽ മത്സരം ഡിസംബർ 19ന് ന്യൂഡൽഹിയിൽ
ന്യൂ ഡൽഹി: ഡിസംബർ 15 ,2021
ഉത്തര, ദക്ഷിണ ,പശ്ചിമ ,പൂർവ മേഖലകളിൽ നിന്നുള്ള 949 നർത്തകർ അടങ്ങുന്ന 73 ഗ്രൂപ്പുകൾ ,ആസാദി കാ അമൃത് മഹോത്സവത്തിന് കീഴിൽ സംഘടിപ്പിക്കുന്ന അഖിലേന്ത്യാ നൃത്ത മത്സരമായ 'വന്ദേ ഭാരതം-നൃത്യ ഉത്സവിന്റെ ഗ്രാൻഡ് ഫിനാലെയിലെത്തി. ഡിസംബർ 19-ന് ന്യൂഡൽഹിയിലെ ജവഹർലാൽ നെഹ്റു സ്റ്റേഡിയത്തിൽ ഫൈനൽ മത്സരം നടക്കും.
ഇന്ത്യയുടെ 75-ാം സ്വാതന്ത്ര്യത്തിന്റെ സ്മരണയ്ക്കായി ആസാദി കാ അമൃത് മഹോത്സവത്തിന്റെ ഭാഗമായി പ്രതിരോധ മന്ത്രാലയവും സാംസ്കാരിക മന്ത്രാലയവും സംയുക്തമായാണ് 'വന്ദേ ഭാരതം-നൃത്യ ഉത്സവ്' ആരംഭിക്കുന്നതായി പ്രഖ്യാപിച്ചത് .രാജ്യത്തുടനീളമുള്ള മികച്ച നൃത്ത പ്രതിഭകളെ തിരഞ്ഞെടുത്ത് അവർക്ക് 2022 റിപ്പബ്ലിക് ദിന പരേഡിൽ അവതരിപ്പിക്കാൻ അവസരം നൽകുക എന്നതാണ് ഈ ഉദ്യമത്തിന്റെ പ്രധാന ലക്ഷ്യം.200-ലധികം ടീമുകളിൽ നിന്ന് 2,400-ലധികം പേർ മേഖലതലത്തിലുള്ള മത്സരങ്ങൾക്കായി ഷോർട്ട്ലിസ്റ്റ് ചെയ്യപ്പെട്ടു.മികച്ച 480 നർത്തകരെ ഗ്രാൻഡ് ഫിനാലെയിൽ വിജയികളായി പ്രഖ്യാപിക്കും.
ഗ്രാൻഡ് ഫിനാലെ മത്സരം വന്ദേഭാരതത്തിന്റെ ഔദ്യോഗിക ഫേസ്ബുക്ക് പേജിലും യൂട്യൂബ് ചാനലിലും ,വെബ്സൈറ്റിലും  മൊബൈൽ ആപ്ലിക്കേഷനിലും തത്സമയം കാണാം.
IE
(Visitor Counter : 107
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 191.65 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 15,647 പേര്
ചികിത്സയിലുള്ളത് 0.04 ശതമാനം പേര്
രോഗമുക്തി നിരക്ക് 98.75%
കഴിഞ്ഞ 24 മണിക്കൂറിനിടെ 2,549 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,25,87,259 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,829 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 84.49 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,34,962 പരിശോധനകള്.
(ND
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 173.42 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 44.68 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 97.82%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 27,409 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 4,23,127
പ്രതിവാര രോഗസ്ഥിരീകരണ നിരക്ക് 3.63 %
കഴിഞ്ഞ 24 മണിക്കൂറിനിടെ നല്കിയ 44.68 ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 173.42 കോടി  പിന്നിട്ടു. 1,95,26,899 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,99,701
രണ്ടാം ഡോസ് 99,36,148
കരുതല് ഡോസ് 39,15,704
മുന്നണിപ്പോരാളികള്
ഒന്നാം ഡോസ് 1,84,05,767
രണ്ടാം ഡോസ് 1,73,85,665
കരുതല് ഡോസ് 54,69,127
15-18 പ്രായപരിധിയിലുള്ളവര്
ഒന്നാം ഡോസ് 5,24,34,558
രണ്ടാം ഡോസ് 1,64,08,841
18-44 പ്രായപരിധിയിലുള്ളവര്
ഒന്നാം ഡോസ് 54,86,62,133
രണ്ടാം ഡോസ് 42,84,21,369
45-59 പ്രായപരിധിയിലുള്ളവര്
ഒന്നാം ഡോസ് 20,17,43,879
രണ്ടാം ഡോസ് 17,67,34,511
60നുമേല് പ്രായമുള്ളവര്
ഒന്നാം ഡോസ് 12,59,75,745
രണ്ടാം ഡോസ് 11,01,10,398
കരുതല് ഡോസ് 82,58,894
കരുതല് ഡോസ് 1,76,43,725
ആകെ 1,73,42,62,440
കഴിഞ്ഞ 24 മണിക്കൂറിനുള്ളില് 82,817 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,17,60,458 ആയി.
ദേശീയ രോഗമുക്തി നിരക്ക് 97.82% ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 27,409 പേര്ക്കാണ്.
നിലവില് 4,23,127 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.99 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 12,29,536 പരിശോധനകള് നടത്തി. ആകെ 75.30 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 3.63 ശതമാനമാണ്. പ്രതിദിന രോഗസ്ഥിരീകരണ നിരക്ക് 2.23 ശതമാനമാണ്.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19 വെല്ലുവിളികളെ നേരിടാനായി ആഭ്യന്തര വൈദ്യോപകരണ വ്യവസായം എങ്ങനെ സ്വയം മാറ്റങ്ങൾക്ക് വിധേയമായി
കോവിഡ് മഹാമാരിയുടെ തുടക്കകാലത്ത്  വെന്റിലേറ്ററുകളുടെ ശരാശരി വില രാജ്യത്ത് ഏതാണ്ട് 15 ലക്ഷം രൂപയായിരുന്നു. ഇതിൽ ഭൂരിഭാഗവും ആകട്ടെ ഇറക്കുമതിചെയ്തവയും. എന്നാൽ ഇന്ത്യൻ ആഭ്യന്തര വൈദ്യ ഉപകരണ വ്യവസായമേഖല വെന്റിലേറ്ററുകളുടെ നിർമ്മാണം ആരംഭിച്ചതോടുകൂടി ഇവയുടെ ശരാശരി വില രണ്ടു മുതൽ 10 ലക്ഷത്തിൽ താഴെയായി. കഴിഞ്ഞ ഒൻപത് മാസത്തിനിടെ രാജ്യത്തെ വിവിധ സംസ്ഥാന/കേന്ദ്രഭരണ പ്രദേശങ്ങളിലെ സർക്കാർ ആശുപത്രികളിൽ 36,433 വെന്റിലേറ്ററുകളുടെ വിതരണമാണ് മന്ത്രാലയം ഉറപ്പാക്കിയത്
പിപിഇ കിറ്റുകളുടെ കാര്യത്തിലാകട്ടെ മാർച്ചിൽ വളരെ കുറഞ്ഞ ഉൽപ്പാദനശേഷി മാത്രമുണ്ടായിരുന്ന ഒരു രാഷ്ട്രം, പ്രതിദിനം 10 ലക്ഷത്തിലേറെ കിറ്റുകൾ എന്ന് മികച്ച ഉൽപ്പാദനശേഷി വളരെ കുറഞ്ഞ മാസങ്ങൾക്കുള്ളിൽ കൈവരിക്കുകയും, ലോകത്തിലെ തന്നെ രണ്ടാമത്തെ വലിയ ഉല്പാദക രാഷ്ട്രം ആയി മാറുകയും ചെയ്തു. നമ്മുടെ രാജ്യത്ത് ഉത്പാദിപ്പിക്കപ്പെട്ട കിറ്റുകൾ ആകട്ടെ മറ്റ് രാഷ്ട്രങ്ങളിലേക്ക് കയറ്റുമതിയും ചെയ്യപ്പെടുന്നു.
GeM ൽ രജിസ്റ്റർ ചെയ്യപ്പെട്ട ഏതാണ്ട് 1,700 ഓളം തദ്ദേശീയ ഉത്പാദകരും വിതരണക്കാരും നിലവിൽ നമ്മുടെ രാജ്യത്തുണ്ട്. സംസ്ഥാന/കേന്ദ്രഭരണ പ്രദേശ/കേന്ദ്ര സ്ഥാപനങ്ങളിലേക്ക് ആയി 170 ലക്ഷം പിപിഇ കിറ്റുകൾ ആണ് സൗജന്യമായി വിതരണം ചെയ്തത്. കേന്ദ്ര-സംസ്ഥാന ഭരണകൂടങ്ങളുടെ കരുതൽ ശേഖരത്തിലും വലിയ വർദ്ധന ഉണ്ടായി. മാർച്ചിൽ ഏതാണ്ട് രണ്ട് ലക്ഷം കിറ്റുകൾ മാത്രം കരുതൽ ശേഖരമായി ഉണ്ടായിരുന്നത്, നിലവിൽ 89 ലക്ഷമായി കുതിച്ചുയർന്നു. അവയുടെ ശരാശരി വിലയിലും വലിയതോതിൽ കുറവുണ്ടായിട്ടുണ്ട്. ഒമ്പത് മാസക്കാലം കൊണ്ട് ഒരു കിറ്റിന് 600 രൂപയിൽ നിന്നും ഏതാണ്ട് 200 രൂപയായി ശരാശരി വില കുറഞ്ഞു.
സമാന കഥ തന്നെയാണ് N95 മുഖാവരണങ്ങളുടെ കാര്യത്തിലും. 2020 മാർച്ച് വരെ വെറും മൂന്ന് വിതരണക്കാർ മാത്രമായിരുന്നു രാജ്യത്ത് ഉണ്ടായിരുന്നത്. പ്രതിദിന ഉൽപ്പാദക ശേഷി ആകട്ടെ കേവലം ഒരു ലക്ഷത്തിൽ താഴെയും. എന്നാൽ നിലവിൽ GeM ൽ ഏതാണ്ട് മൂവായിരത്തിലേറെ ഉത്പാദകരും വിതരണക്കാരും ആണ് രജിസ്റ്റർ ചെയ്തിരിക്കുന്നത്. ആഭ്യന്തര ഉത്പാദന ശേഷി ആകട്ടെ പ്രതിദിനം എട്ട് ലക്ഷത്തിലേറെയായി വർദ്ധിക്കുകയും ചെയ്തു. നമ്മുടെ രാജ്യത്ത് നിന്നും മറ്റു രാഷ്ട്രങ്ങളിലേക്ക് വലിയതോതിൽ മുഖാവരണങ്ങൾ കയറ്റുമതിയും ചെയ്യുന്നുണ്ട്
വിവിധ സംസ്ഥാനങ്ങൾ/കേന്ദ്രഭരണ പ്രദേശങ്ങൾ/ കേന്ദ്ര സ്ഥാപനങ്ങൾ എന്നിവർക്കായി ഏതാണ്ട് നാലു കോടിയിലേറെ N95 മുഖാവരണങ്ങളാണ് ഇതുവരെ സൗജന്യമായി വിതരണം ചെയ്തത്. കേന്ദ്ര-സംസ്ഥാന ഭരണകൂടങ്ങളുടെ കരുതൽശേഖരം ആകട്ടെ മാർച്ചിൽ ഒൻപതു ലക്ഷം ആയിരുന്നത് നിലവിൽ 146 ലക്ഷമായി ഉയർന്നു. അവയുടെ ശരാശരി വിലയിലും വലിയ കുറവ് ഉണ്ടായിട്ടുണ്ട്. ഇക്കാലയളവിൽ ശരാശരി വില 40 നിന്നും പന്ത്രണ്ട് രൂപയായി കുറഞ്ഞു
പ്രസിഡന്റ് മൂണ് ജെയിന്റെ ക്ഷണമനുസരിച്ചു ഞാന് റിപ്പബ്ലിക് ഓഫ് കൊറിയ സന്ദര്ശിക്കുകയാണ്. റിപ്പബ്ലിക് ഓഫ് കൊറിയയിലേക്കുള്ള എന്റെ രണ്ടാമത്തെ സന്ദര്ശനമാണ് ഇത്. പ്രസിഡന്റ് മൂണുമായുള്ള രണ്ടാമത് ഉച്ചകോടി സന്ദര്ശനവുമാണ് ഇത്.
കഴിഞ്ഞ ജൂലൈയില് പ്രസിഡന്റ് മൂണ് ജെയിനിനെയും പ്രഥമവനിത കിം ജംഗ് സൂക്കിനെയും ഇന്ത്യയില് സ്വീകരിക്കാന് ഞങ്ങള്ക്ക് അവസരം ലഭിച്ചിരുന്നു. റിപ്പബ്ലിക്ക് ഓഫ് കൊറിയയിലേക്കുള്ള എന്റെ സന്ദര്ശനം ഞങ്ങളുടെ ബന്ധത്തിന്റെ പ്രാധാന്യത്തെ പ്രതിഫലിപ്പിക്കുന്നു.
നാം റിപ്പബ്ലിക്ക് ഓഫ് കൊറിയയെ വിലപ്പെട്ട ഒരു സുഹൃത്തായി പരിഗണിക്കുന്നു. നമുക്ക് കൊറിയയുമായി തന്ത്രപരമായ സവിശേഷ പങ്കാളിത്തമുണ്ട്. സഹ ജനാധിപത്യ രാജ്യങ്ങളെന്ന നിലയില്, ഇന്ത്യക്കും കൊറിയയ്ക്കും പ്രാദേശികവും ആഗോളവുമായ സമാധാനം സംബന്ധിച്ചു സമാനമായ മൂല്യങ്ങളും കാഴ്ചപ്പാടുമാണ് ഉള്ളത്. സഹ കമ്പോള സമ്പദ്വ്യവസ്ഥകളെന്ന നിലയില്, നമ്മുടെ ആവശ്യങ്ങളും ശക്തികളും പരസ്പര പൂരകമാണ്. നമ്മുടെ 'മെയ്ക്ക് ഇന് ഇന്ത്യ' മുന്നേറ്റത്തിലും 'സ്റ്റാര്ട്ട് അപ് ഇന്ത്യ', 'ക്ലീന് ഇന്ത്യ' എന്നീ പദ്ധതികളിലും കൊറിയ ഒരു പ്രധാന പങ്കാളിയാണ്. അടിസ്ഥാന ശാസ്ത്രം മുതല് ആധുനിക ശാസ്ത്രം വരെ നീളുന്ന മേഖലകളിലുള്ള സംയുക്ത ഗവേഷണം ഉള്പ്പെടെ ശാസ്ത്ര, സാങ്കേതികവിദ്യാ രംഗങ്ങളില് നാം തമ്മില് മെച്ചപ്പെട്ട സഹകരണം നിലനില്ക്കുന്നു.
ജനങ്ങള് തമ്മിലുള്ള ബന്ധമാണ് ഇരു രാജ്യങ്ങളും തമ്മിലുള്ള സുഹൃദ്ബന്ധത്തിന്റെ ആണിക്കല്ല്. കഴിഞ്ഞ നവംബറില് അയോധ്യയില് നടന്ന ദീപോത്സവ് ഫെസ്റ്റിവലില് പ്രഥമ വനിതയെ തന്റെ പ്രത്യേക പ്രതിനിധി ആയി അയയ്ക്കാന് പ്രസിഡന്റ് മൂണ് കൈക്കൊണ്ട തീരുമാനം നമ്മെ ഏറെ സ്പര്ശിച്ചിരുന്നു.
നമ്മുടെ ആക്റ്റ് ഈസ്റ്റ് നയവും കെനിയയുടെ ന്യൂ സതേണ് നയവും തമ്മിലുള്ള പൊരുത്തം വഴി പരസ്പരബന്ധം ആഴമേറിയതായിത്തീര്ന്നു. ഭാവി മുന്നിര്ത്തി ജനങ്ങള്ക്കും അഭിവൃദ്ധിക്കും സമാധാനത്തിനുമായുള്ള പങ്കാളിത്തത്തിനായി ഒരുമിച്ചു പ്രവര്ത്തിക്കുക വഴി ബന്ധത്തെ മുന്നോട്ടു നയിക്കാന് നാം പ്രതിജ്ഞാബദ്ധരാണ്.
ഈ സന്ദര്ശന വേളയില് പ്രസിഡന്റ് മൂണുമായുള്ള ചര്ച്ചകള്ക്കപ്പുറം, ഞാന് ബിസിനസ് നേതാക്കള്, ഇന്ത്യന് സമൂഹത്തിലെ അംഗങ്ങള്, ജീവിതത്തിലെ എല്ലാ മേഖലകളില് നിന്നുംുള്ള പ്രമുഖര് എന്നിവരുമായി കൂടിക്കാഴ്ച നടത്തും.
പ്രധാനപ്പെട്ട ഈ പങ്കാളിത്തം ശക്തിപ്പെടുത്താന് ഈ സന്ദര്ശനം ഞങ്ങളെ സഹായിക്കുമെന്ന് എനിക്ക് ഉറപ്പുണ്ട്.
പ്രധാനമന്ത്രിയുടെ ഓഫീസ്
മണിപ്പൂർ സംഗായ് ഫെസ്റ്റിവലിനുള്ള പ്രധാനമന്ത്രിയുടെ വീഡിയോ സന്ദേശം
ആശംസകൾ! സംഗായ് ഫെസ്റ്റിവൽ വിജയകരമായി സംഘടിപ്പിച്ചതിന് മണിപ്പൂരിലെ എല്ലാ ജനങ്ങൾക്കും ഹൃദയം നിറഞ്ഞ അഭിനന്ദനങ്ങൾ!
കൊറോണ ബാധയെ തുടർന്ന് രണ്ട് വർഷത്തിന് ശേഷമാണ് സംഗായ് ഫെസ്റ്റിവൽ സംഘടിപ്പിച്ചത്. ഇത് മുമ്പെന്നത്തേക്കാളും ഗംഭീരമായി വന്നതിൽ എനിക്ക് സന്തോഷമുണ്ട്. മണിപ്പൂരിലെ ജനങ്ങളുടെ മനസ്സും ആവേശവും ഇത് കാണിക്കുന്നു. പ്രത്യേകിച്ചും, മണിപ്പൂർ ഗവൺമെന്റ് ഇത്രയും വിശാല വീക്ഷണത്തോടെ അത് സംഘടിപ്പിച്ച രീതി ശരിക്കും പ്രശംസനീയമാണ്! മുഖ്യമന്ത്രി എൻ. ബിരേൻ സിംഗ് ജിയെയും അദ്ദേഹത്തിന്റെ മൊത്തം ഗവണ്മെന്റിനെയും ഞാൻ അഭിനന്ദിക്കുന്നു.
സുഹൃത്തുക്കളേ
പ്രകൃതി സൗന്ദര്യവും സാംസ്കാരിക സമൃദ്ധിയും വൈവിധ്യവും നിറഞ്ഞ സംസ്ഥാനമാണ് മണിപ്പൂർ, അതിനാൽ എല്ലാവർക്കും ഒരിക്കലെങ്കിലും ഇവിടെ സന്ദർശിക്കാൻ ആഗ്രഹമുണ്ട്. പലതരം രത്നങ്ങൾ ഒറ്റനൂലിൽ തുന്നിച്ചേർത്ത മനോഹരമായ മാല പോലെയാണ് മണിപ്പൂർ. അതുകൊണ്ടാണ് മണിപ്പൂരിനുള്ളിൽ മിനി ഇന്ത്യ കാണാൻ കഴിയുന്നത്. ഈ 'അമൃത്കാല'ത്തിൽ രാജ്യം 'ഏക് ഭാരത്, ശ്രേഷ്ഠ ഭാരതം' എന്ന ആശയവുമായി മുന്നേറുകയാണ്. അത്തരമൊരു സാഹചര്യത്തിൽ, "ഏകത്വത്തിന്റെ ഉത്സവം" എന്ന വിഷയത്തിൽ സങ്കൈ ഫെസ്റ്റിവൽ വിജയകരമായി സംഘടിപ്പിക്കുന്നത് നമുക്ക് കൂടുതൽ ഊർജ്ജവും ഭാവിയിലേക്കുള്ള പുതിയ പ്രചോദനവും നൽകും. മണിപ്പൂരിന്റെ സംസ്ഥാന മൃഗം മാത്രമല്ല, ഇന്ത്യയുടെ സാമൂഹിക മൂല്യങ്ങളിലും പാരമ്പര്യങ്ങളിലും സങ്കായിക്ക് ഒരു പ്രത്യേക സ്ഥാനമുണ്ട്. അതിനാൽ, ഇന്ത്യയുടെ ജൈവ വൈവിധ്യത്തെ ആഘോഷിക്കുന്നതിനുള്ള മഹത്തായ ഉത്സവം കൂടിയാണ് സംഗായ് ഫെസ്റ്റിവൽ. പ്രകൃതിയുമായുള്ള ഇന്ത്യയുടെ സാംസ്കാരികവും ആത്മീയവുമായ ബന്ധവും ഇത് ആഘോഷിക്കുന്നു. അതേസമയം, സുസ്ഥിരമായ ജീവിതശൈലിക്ക് ആവശ്യമായ സാമൂഹിക സംവേദനക്ഷമതയും ഈ ഉത്സവം ഉണർത്തുന്നു. പ്രകൃതിയെയും മൃഗങ്ങളെയും സസ്യങ്ങളെയും നമ്മുടെ ഉത്സവങ്ങളുടെയും ആഘോഷങ്ങളുടെയും ഭാഗമാക്കുമ്പോൾ സഹവർത്തിത്വം നമ്മുടെ ജീവിതത്തിന്റെ സ്വാഭാവിക ഭാഗമാകും.
സഹോദരീ സഹോദരന്മാരേ,
"ഏകത്വത്തിന്റെ ഉത്സവം" ഉയർത്തിപ്പിടിച്ചുകൊണ്ട്, തലസ്ഥാന നഗരിയിൽ മാത്രമല്ല, സംസ്ഥാനമൊട്ടാകെ ഇത്തവണ സംഗായ് ഫെസ്റ്റിവൽ സംഘടിപ്പിച്ചിട്ടുണ്ടെന്ന് എനിക്കറിയാൻ കഴിഞ്ഞു . നാഗാലാൻഡ് അതിർത്തി മുതൽ മ്യാൻമർ അതിർത്തി വരെയുള്ള 14 സ്ഥലങ്ങളിൽ ഉത്സവത്തിന്റെ വൈവിധ്യമാർന്ന നിറങ്ങൾ കണ്ടു. ഇത് അഭിനന്ദനാർഹമായ ഒരു സംരംഭമായിരുന്നു! ഇത്തരം സംഭവങ്ങളുമായി കൂടുതൽ കൂടുതൽ ആളുകൾ ബന്ധപ്പെടുമ്പോൾ മാത്രമേ അതിന്റെ മുഴുവൻ സാധ്യതകളും മുന്നിലെത്തുന്നുള്ളൂ.
സുഹൃത്തുക്കളേ ,
നൂറ്റാണ്ടുകൾ പഴക്കമുള്ള ഉത്സവങ്ങളുടെയും ആഘോഷങ്ങളുടെയും മേളകളുടെയും പാരമ്പര്യം നമ്മുടെ നാട്ടിൽ ഉണ്ട്. ഇത്തരം ആഘോഷങ്ങളിലൂടെ നമ്മുടെ സംസ്കാരം സമ്പന്നമാകുക മാത്രമല്ല, പ്രാദേശിക സമ്പദ്വ്യവസ്ഥയ്ക്കും വലിയ ഉത്തേജനം ലഭിക്കുന്നു. സംഗായ് ഫെസ്റ്റിവൽ പോലുള്ള പരിപാടികൾ നിക്ഷേപകരെയും ബിസിനസുകാരെയും ആകർഷിക്കുന്നു. ഈ ഉത്സവം ഭാവിയിലും സംസ്ഥാനത്തിന്റെ അത്തരം സന്തോഷത്തിന്റെയും വികസനത്തിന്റെയും ശക്തമായ മാധ്യമമായി മാറുമെന്ന് എനിക്ക് ഉറപ്പുണ്ട്.
ഈ ഊർജ്ജസ്വലതയോടെ എല്ലാവർക്കും വളരെ നന്ദി!
--ND--
https://youtu.be/F7SuBx--yGI
(
കേന്ദ്ര മന്ത്രിസഭാ സമിതിയുടെ തീരുമാനങ്ങള്
ഇന്ത്യയുടേയും മാലദ്വീപിന്റെയും ദേശീയ ദുരന്ത നിവാരണ അതോറിറ്റികൾ തമ്മിലുള്ള സഹകരണം
ദുരന്ത നിവാരണ മേഖലയിലെ സഹകരണം സംബന്ധിച്ച് ഇന്ത്യയുടേയും മാള്ഡവെപ്പിന്റെയും ദുരന്ത നിവാരണ അതോറിറ്റികളും തമ്മിൽ 2022 ഓഗസ്റ്റ് 02-ന് ഒപ്പുവച്ച ധാരണാപത്രത്തിന് പ്രധാനമന്ത്രിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭ മുൻ കാല പ്രാബല്യത്തോടെ അംഗീകാരം നൽകി.
പ്രയോജനങ്ങൾ:
ഒരു സംവിധാനം സ്ഥാപിക്കാൻ ശ്രമിക്കുകയാണ് ധാരണാപത്രത്തിന്റെ ലക്ഷ്യം. അതിലൂടെ ഇന്ത്യയ്ക്കും മാലദ്വീപിനും പരസ്പരം ദുരന്ത നിവാരണ സംവിധാനങ്ങൾ പ്രയോജനപ്പെടുത്തുകയും അത് ദുരന്ത നിവാരണ മേഖലയിലെ തയ്യാറെടുപ്പ്, പ്രതികരണം, ശേഷി വർദ്ധിപ്പിക്കൽ എന്നീ മേഖലകളെ ശക്തിപ്പെടുത്തുന്നതിന് സഹായിക്കുകയും ചെയ്യും.
ധാരണാപത്രത്തിന്റെ പ്രധാന സവിശേഷതകൾ:
തങ്ങളുടെ പ്രദേശത്ത് വലിയ തോതിലുള്ള ദുരന്തങ്ങൾ ഉണ്ടാകുമ്പോൾ, ഒരു കക്ഷിയുടെ അഭ്യർത്ഥനയ്ക്ക് മാറുകക്ഷി അടിയന്തര സഹായം, പ്രതികരണം, മാനുഷിക സഹായം എന്നീ മേഖലകളിൽ പരസ്പര പിന്തുണ നൽകും.
കക്ഷികൾ വിവരങ്ങൾ കൈമാറുകയും ദുരന്ത പ്രതികരണം, ലഘൂകരണം, ആസൂത്രണം, തയ്യാറെടുപ്പ് എന്നിവയുടെ അനുഭവങ്ങളും മികച്ച രീതികളും പങ്കിടുകയും ചെയ്യും.
ഫലപ്രദമായ ദുരന്ത ലഘൂകരണത്തിനായി സാറ്റലൈറ്റ് റിമോട്ട് സെൻസിംഗ് ഡാറ്റയും ബഹിരാകാശ സാങ്കേതികവിദ്യയുടെ അടിസ്ഥാന ആപ്ലിക്കേഷനുകളുടെ വൈദഗ്ധ്യവും ഇരുകൂട്ടരും ൾ പങ്കിടും, പ്രതിരോധവും അപകടസാധ്യത വിലയിരുത്തലും സംബന്ധിച്ച ദുരന്തത്തെക്കുറിച്ചുള്ള വിവരങ്ങൾ കൈമാറുന്നത് ഉൾപ്പെടെ.നൂതന വിവര സാങ്കേതിക വിദ്യ, മുൻകൂർ മുന്നറിയിപ്പ് സംവിധാനങ്ങൾ, റിമോട്ട് സെൻസിംഗ്, സാറ്റലൈറ്റ് കമ്മ്യൂണിക്കേഷൻ, നാവിഗേഷൻ സേവനങ്ങൾ എന്നീ മേഖലകളിൽ ഇരു രാജ്യങ്ങളും സഹകരണം വിപുലീകരിക്കും
ദുരന്തസാധ്യത കുറയ്ക്കുന്നതിനുള്ള മേഖലാ മുഖ്യധാരാ പരിശീലനവും ശേഷി വർദ്ധിപ്പിക്കുന്നതിനുള്ള പദ്ധതിയും പരിഗണിക്കുന്നതിന്, ഹ്രസ്വവും ദീർഘകാലവുമായ പരിശീലനങ്ങളിൽ മുതിർന്ന ഉദ്യോഗസ്ഥരെയും രക്ഷാപ്രവർത്തനം നടത്തുന്ന ഉദ്യോഗസ്ഥരെയും പരിശീലിപ്പിക്കുന്നതിന് ഇരു രാജ്യങ്ങളും അവസരങ്ങൾ നൽകും.
ഇരു രാജ്യങ്ങളിലും നടക്കുന്ന ആഭ്യന്തര, അന്തർദേശീയ എക്സിബിഷനുകളെയും പരിശീലനങ്ങളെയും കുറിച്ചുള്ള വിവരങ്ങൾ ഇരു കൂട്ടർക്കും കൈമാറുകയും ഗവേഷണം, വിജ്ഞാന കൈമാറ്റം, ഫാക്കൽറ്റി സപ്പോർട്ട് പ്രോഗ്രാമുകൾ, ദുരന്തസാധ്യത കുറയ്ക്കുന്നതിനുള്ള മേഖലകളിലെ ഡോക്യുമെന്റേഷൻ, ദുരന്തങ്ങളിലെ അക്കാദമിക് പ്രോഗ്രാമുകൾ തുടങ്ങിയ മേഖലകളിൽ സഹകരിക്കുകയും ചെയ്യും. പ്രതിരോധശേഷിയും കാലാവസ്ഥാ വ്യതിയാനവും പൊരുത്തപ്പെടുത്തൽ.
ദുരന്തനിവാരണവുമായി ബന്ധപ്പെട്ട മറ്റ് പ്രവർത്തനങ്ങൾ എന്നിവയിൽ കൂടുതൽ സഹകരണം ഇരു കക്ഷികളും തീരുമാനിക്കും.
കക്ഷികൾക്ക് സുനാമി ഉപദേശങ്ങൾ, കൊടുങ്കാറ്റ് കുതിച്ചുചാട്ടം, ഉയർന്ന തരംഗ മുന്നറിയിപ്പ്, മൾട്ടി ഹാസാർഡ് അപകടസാധ്യത സംബന്ധിച്ച വിവരങ്ങൾ, അവരുടെ തീരപ്രദേശങ്ങളിലെ സമുദ്രോത്പന്ന ദുരന്തങ്ങൾ മൂലമുള്ള മൾട്ടി ഹാസാർഡ് റിസ്ക് വിലയിരുത്തൽ എന്നിവ കൈമാറാം.
ന്യൂമറിക്കൽ വെതർ പ്രെഡിക്കേഷൻ  ഉൽപ്പന്നങ്ങളെയും എക്സ്റ്റൻഡഡ് റേഞ്ച് പ്രവചനത്തെയും  കുറിച്ചുള്ള വിവരങ്ങൾ പാർട്ടികൾക്ക് കൈമാറാം.
ഇന്ത്യൻ കാലാവസ്ഥാ ഉപഗ്രഹങ്ങളിൽ നിന്നുള്ള ഡാറ്റയുടെ ദൃശ്യവൽക്കരണത്തിനായി ഉൽപ്പന്നങ്ങളുടെ തത്സമയ വിശകലനത്തിനും വിവര വ്യാപനത്തിനും  ഇന്ത്യൻ ഭാഗത്തുനിന്ന് ആക്സസ് നൽകുന്നതുൾപ്പെടെയുള്ള വിവരങ്ങൾ കക്ഷികൾക്ക് കൈമാറാം, കൂടാതെ കേന്ദ്ര വഴി NWP, സാറ്റലൈറ്റ് മെറ്റീരിയോളജി എന്നിവയിൽ പരിശീലനം നൽകാം.
ഇരു രാജ്യങ്ങളുടെയും വ്യത്യസ്ത ഭൂമിശാസ്ത്രപരമായ ക്രമീകരണങ്ങളിൽ ഇരു രാജ്യങ്ങളും വാർഷിക ദുരന്ത നിവാരണ അഭ്യാസത്തിന് തുടക്കമിടും.
--ND--
(
പ്രധാനമന്ത്രിയുടെ ഓഫീസ്
പ്രധാനമന്ത്രി സെപ്റ്റംബർ 17നു ദേശീയ ലോജിസ്റ്റിക്സ് നയം അവതരിപ്പിക്കും
വിവിധ മേഖലകളും വകുപ്പുകളും അധികാരപരിധികളും ചേർന്ന ചട്ടക്കൂടിനു രൂപംനൽകി വിന്യാസച്ചെലവു കുറയ്ക്കാനാണു നയം
സമഗ്രമായ ആസൂത്രണത്തിനും നിർവഹണത്തിനുമായി എല്ലാ പങ്കാളികളെയും ഏകോപിപ്പിച്ചു കാര്യക്ഷമതയും കൂട്ടായ്മയും കൈവരിക്കാനുള്ള പ്രധാനമന്ത്രിയുടെ കാഴ്ചപ്പാടിനു നയം അനുസൃതമാണ്
വ്യവസായനടത്തിപ്പുസൗകര്യവും സുഗമ ജീവിതവും വർധിപ്പിക്കുന്നതിനുള്ള നയം
പിഎം ഗതിശക്തിയെ സമ്പൂർണമാക്കാനുള്ള നയം
പ്രധാനമന്ത്രി നരേന്ദ്ര മോദി 2022 സെപ്റ്റംബർ 17നു ദേശീയ വിന്യാസ  നയം  അവതരിപ്പിക്കും. വൈകിട്ട് 5.30നു ന്യൂഡൽഹിയിലെ വിജ്ഞാൻ ഭവനിലാണു ചടങ്ങ്.
മറ്റു വികസിത സമ്പദ്വ്യവസ്ഥകളെ അപേക്ഷിച്ച് ഇന്ത്യയിൽ വിന്യാസച്ചെലവു കൂടുതലായതിനാലാണു ദേശീയ വിന്യാസനയത്തിന്റെ ആവശ്യകത ഉയർന്നത്. ആഭ്യന്തരവിപണിയിലും കയറ്റുമതി വിപണിയിലും ഇന്ത്യൻ ഉൽപ്പന്നങ്ങളുടെ മത്സരക്ഷമത മെച്ചപ്പെടുത്തുന്നതിനു രാജ്യത്തു വിന്യാസച്ചെലവു കുറയ്ക്കേണ്ടത് അത്യന്താപേക്ഷിതമാണ്. വിന്യാസച്ചെലവു കുറയുന്നതു സമ്പദ്വ്യവസ്ഥയുടെ വിവിധ മേഖലകളിൽ കാര്യക്ഷമത വർധിപ്പിക്കും. മൂല്യവർധനയെയും ഉദ്യമങ്ങളെയും പ്രോത്സാഹിപ്പിക്കും.
2014 മുതൽ, വ്യവസായനടത്തിപ്പുസൗകര്യവും ജീവിതസൗകര്യവും മെച്ചപ്പെടുത്തുന്നതിനു ഗവണ്മെന്റ് വലിയ ഊന്നലാണു നൽകുന്നത്. മൊത്തത്തിലുള്ള വിന്യാസ ആവാസവ്യവസ്ഥയുടെ വികസനത്തിനായി, വിവിധ മേഖലകളും വകുപ്പുകളും അധികാരപരിധികളും ഉൾപ്പെടുന്ന ചട്ടക്കൂടു സ്ഥാപിക്കുകയാണു ദേശീയ വിന്യാസനയം ചെയ്യുന്നത്. ചെലവു വർധിക്കുന്നതിന്റെയും കാര്യക്ഷമതയില്ലായ്മയുടെയും പ്രശ്നങ്ങൾ പരിഹരിക്കാനുള്ള സമഗ്രമായ ശ്രമമാണ് ഇതിലൂടെ ലക്ഷ്യമിടുന്നത്. രാജ്യത്തുനിന്നുള്ള ചരക്കകളുടെ മത്സരശേഷി മെച്ചപ്പെടുത്തുന്നതിനും സാമ്പത്തികവളർച്ച വർധിപ്പിക്കുന്നതിനും തൊഴിലവസരങ്ങൾ വർധിപ്പിക്കുന്നതിനുമുള്ള ശ്രമം കൂടിയാണ് ഈ നയം.
സമഗ്രമായ ആസൂത്രണത്തിനും നിർവഹണത്തിനുമായി എല്ലാ പങ്കാളികളെയും ഏകോപിപ്പിച്ചു ലോകോത്തര ആധുനിക അടിസ്ഥാനസൗകര്യങ്ങൾ വികസിപ്പിക്കുകയെന്നതാണു പ്രധാനമന്ത്രിയുടെ കാഴ്ചപ്പാട്. അതിലൂടെ കാര്യക്ഷമതയും കൂട്ടായ്മയും കൈവരിക്കാനാകും. ബഹുതല സമ്പർക്കസൗകര്യങ്ങൾക്കായുള്ള ദേശീയ ആസൂത്രണപദ്ധതിയായ പിഎം ഗതിശക്തിക്കു കഴിഞ്ഞവർഷം പ്രധാനമന്ത്രി തുടക്കംകുറിച്ചത് ഈ ദിശയിലുള്ള മുൻകൈയെടുക്കൽ ആയിരുന്നു. ദേശീയ വിന്യാസനയം കൂടിവരുന്നതോടെ പിഎം ഗതിശക്തിക്കു കൂടുതൽ ഉത്തേജനം ലഭിക്കുകയും പദ്ധതി സമ്പൂർണമാകുകയും ചെയ്യും.
-ND-
(
ആരോഗ്യ, കുടുംബക്ഷേമ മന്ത്രാലയം
കോവിഡ് 19 ഏറ്റവും പുതിയ വിവരങ്ങൾ
പ്രതിരോധ കുത്തിവയ്പ്പ് യജ്ഞത്തിന് കീഴിൽ രാജ്യവ്യാപകമായി ഇതുവരെ 220.66 കോടി വാക്സിൻ ഡോസുകൾ  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 358 ഡോസുകൾ നൽകി
രാജ്യത്തെ സജീവ കേസുകളുടെ എണ്ണം നിലവിൽ 37,093 ആണ്
സജീവ കേസുകൾ 0.08% ആണ്
രോഗമുക്തി നിരക്ക് നിലവിൽ 98.73% ആണ്
കഴിഞ്ഞ 24 മണിക്കൂറിനുള്ളിൽ 3,761 രോഗമുക്തർ , മൊത്തം രോഗമുക്തർ 4,42,00,079 ആയി വർധിപ്പിച്ചു
കഴിഞ്ഞ 24 മണിക്കൂറിനുള്ളിൽ 5,676 പുതിയ കേസുകളാണ് റിപ്പോർട്ട് ചെയ്തത്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ഇതുവരെ നടത്തിയ മൊത്തം പരിശോധനകൾ 92.30 കോടി; കഴിഞ്ഞ 24 മണിക്കൂറിനുള്ളിൽ 1,96,79 പരിശോധനകൾ നടത്തി.
-ND-
(Visitor Counter : 59
രാജ്യരക്ഷാ മന്ത്രാലയം
വർദ്ധിത ശേഷിയുള്ള ബ്രഹ്മോസ് സൂപ്പർസോണിക് ക്രൂയിസ് മിസൈൽ ഒഡീഷ തീരത്ത് വിജയകരമായി പരീക്ഷിച്ചു
ന്യൂ ഡൽഹി: ജനുവരി 20, 2022
കൂടുതൽ തദ്ദേശീയമായ ഘടകങ്ങൾ ഉൾക്കൊള്ളുന്നതും മെച്ചപ്പെട്ട പ്രകടനശേഷിയുമുള്ള ബ്രഹ്മോസ് സൂപ്പർസോണിക് ക്രൂയിസ് മിസൈൽ ഇന്ന്  10.30-ന് ഒഡീഷ തീരത്തെ ചന്ദിപ്പൂരിലെ ഇന്റഗ്രേറ്റഡ് ടെസ്റ്റ് റേഞ്ചിൽ വിജയകരമായി പരീക്ഷിച്ചു. ബ്രഹ്മോസ് എയ്റോസ്പേസും DRDO യും സഹകരിച്ചായിരുന്നു വിക്ഷേപണം. ഈ മിസൈൽ, പ്രവചിക്കപ്പെട്ട മുൻ നിശ്ചയ പ്രകാരമുള്ള പാതപിന്തുടരുകയും എല്ലാ ദൗത്യ ലക്ഷ്യങ്ങളും നിറവേറ്റുകയും ചെയ്തു.
ബ്രഹ്മോസ് പദ്ധതിയുടെ മുന്നോട്ടുള്ള പാതയിലെ പ്രധാന നാഴികക്കല്ലായിരുന്നു ഈ പരീക്ഷണം . അത്യധികം നിയന്ത്രിതമായി കൈകാര്യം ചെയ്യാവുന്ന മിസൈൽ അതിന്റെ പരമാവധി ശേഷി കൈവരിക്കുകയും ശബ്ദാതിവേഗത്തിൽ സഞ്ചരിക്കുകയും എല്ലാ ദൗത്യ ലക്ഷ്യങ്ങളും നിറവേറ്റുകയും ചെയ്തു.
റഷ്യയിലെ NPOM, DRDO എന്നിവിടങ്ങളിൽ നിന്നുള്ള സംഘങ്ങളാണ് പരീക്ഷണത്തിൽ പങ്കെടുത്തത്. ബ്രഹ്മോസിനെ ഇതിനകം സായുധ സേനയിൽ ഉൾപ്പെടുത്തിയിട്ടുണ്ട്.
RRTN/SKY
(Visitor Counter : 176
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 178.02 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 77,152പേര്
ചികിത്സയിലുള്ളത് 0.18 ശതമാനം പേര്
രോഗമുക്തി നിരക്ക് 98.62 %
കഴിഞ്ഞ 24 മണിക്കൂറിനിടെ 14,947 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,23,53,620 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 6,561 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 77 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 8,82,953 പരിശോധനകള്.
(--ND--